《竹夫人二首 其二》
明代·龚敩

近见依依引凤凰，不因炎暑沐恩光。玉肌涴汗涟漪碧，素体含风粉黛香。

魂梦凄凉惊岁月，泪痕零落谢君王。天寒自保坚真节，莫倚长门怨夕阳。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。